Цветаев Фёдор Фролович

Фёдор Фролович Цветаев  (1798—1859) — XIX ĕмĕрĕн пĕрремĕш пайĕнчи паллă библиофил тата библиоман.

 Биографи 
Ача чухнех Плавильщиков библиотекине ĕçе кĕнĕ, каярах, А.Ф. Смирдин аллине куçсан, библиотекарь пулса тăнă. Иртен каçа çити кĕнекесемпе ĕçленĕ, ăна вырăс сăмахлăхĕн 1820-1850 çç. литераторсем пĕлнĕ. Илемлĕ литературăпа журналистика уйрăмĕнче çеç мар, ăслăхăн ытти отраçлĕсенче Цветаев чĕрĕ каталог тата хыпар энциклопедийĕ шутланнă. Телĕнмелле астăвăма пула, вăл Раççейре Ломоносов тапхăрĕнчен пуçласа анчахрах тухнă пĕчĕк кĕнекене пĕлнĕ, кирлĕ статья мĕнле №-лĕ  журналра, хăш страницăра вырнаçнине, епле критика ĕçĕсем хăш периодика кăларăмĕсенче тухнине палăртма пултарнă. Ытлах калаçма юратман та чĕмсĕр Федор Фроловича вулакан мĕнпур Петербург хисепленĕ.

Хĕрĕххĕмĕш çулсенче библиотека Крашенинников аллине лексен те Цветаев унтах юлнă, аллăмĕш çулсенче çеç, пулас, канăва кайнă.

Çут тĕнчерен 1859 çулта чӳкĕн 3-мĕшĕнче уйрăлса кайнă.

Категори:XIX ĕмĕрти библиотекарьсем
Категори:Раççей империн библиотекарĕсем
Категори:1798 çулта çуралнисем
Категори:1859 çулта вилнисем
Категори:Чӳкĕн 3-мĕшĕнче вилнисем
Категори:Раççей империн библиотекарĕсем
Категори:Ăсчахсем, алфавитпа
Категори:Библиографсем, алфавитпа
Категори:Раççей империн библиофилĕсем
Категори:XIX ĕмĕрти библиофилсем